SAS express - Zilele Porților Deschise la Facultatea de Sociologie și Asistență Socială a Universității din București


În perioada 18 – 19 mai 2024, Facultatea de Sociologie și Asistență Socială a Universității din București organizează o nouă ediție a evenimentului SAS express, deschizându-și porțile viitorilor studenți.

În cadrul Zilelor Porților Deschise, elevii vor avea șansa de a participa la prezentări inspiraționale, discuții interactive și oportunități de networking cu studenții facultății, precum și de a-și lărgi orizonturile în domeniul sociologiei și asistenței sociale.

Evenimentul va avea loc începând cu ora 14:00, la Facultatea de Sociologie și Asistență Socială (Schitu Măgureanu nr. 9). Pentru a participa, cei interesați sunt rugați să completeze acest formular.

Pentru mai multe detalii și informații suplimentare, viitorii studenți pot urmări pagina de Facebook a evenimentului.
